रोग भा बेमारी शरीर के कौनों छोट हिस्सा भा पूरा शरीर में, भौतिक बनावट भा शरीर के कामकाज के प्रक्रिया सभ में पैदा होखे वाला असामान्य स्थिति हवे (जवना में बाहरी चोट इत्यादि के ना सामिल कइल जाला) आ जेकरा कारण कुछ खास लच्छन भा परेशानी, शरीर के बिकास रुकल या अउरी तरह के समस्या पैदा हो सके ला। रोग या बेमारी असमय मौत के कारण भी बन सके ला। रोग, कौनों परानी (मनुष्य आ मनुष्य के अलावा कौनों जानवर) भा पेड़-पौधा सभ में भी हो सके ला।